Bretagne/Korpus-divyezhek-brezhoneg-galleg huggingface dataset:
L'assassinat de l'empereur Gordien en 244 ouvre une période d'instabilité politique que les pirates venus de la mer du Nord ou d'Irlande mettent à profit pour piller les navires et les provinces côtières. 
Da-heul muntr an impalaer Gordianus e 244 e voe ur mare distabil a-fet politikerezh. Profitañ a reas morlaeron deuet eus Mor an Hanternoz pe eus Iwerzhon evit preizhañ ar bigi hag ar proviñsoù war vord ar mor.
Les années 282-285 sont marquées par la rupture des circuits commerciaux et la faillite de l'ensemble de l'économie. 
Er bloavezhioù 282-285 e voe freuzet an hentoù kenwerzh ha mont a reas an ekonomiezh d’ar strad.
La mise en défense de la péninsule bretonne se traduit par l'édification de remparts dans les capitales de cités de Rennes et de Vannes ainsi que par la construction de forteresses côtières protégeant les embouchures des principaux estuaires. 
Rankout a rae ledenez Vreizh en em zifenn, gant-se e voe savet mogerioù-kreñv en-dro da Roazhon ha da Wened ha kreñvlec’hioù en arvor evit gwareziñ begoù ar stêrioù pennañ.
L'ordre semble rétabli par Dioclétien vers 295. 
Lakaet e oa bet an urzh da ren adarre gant Diocletianus war-dro 295 war a seblant.
Des quartiers sont alors reconstruits dans les villes.
Adsavet e voe karterioù zo er c’hêrioù diwar neuze.
Vers 350, l'effort de mise en défense s'accentue. 
Savet e voe muioc’h-mui a zifennoù azalek 350.
Les fortifications côtières, comme celle de Ploulec'h (Côtes-d'Armor), sont à nouveau occupées. 
Ac’hubet e oa adarre ar c’hreñvlec’hioù en arvor, evel hini Ploulec’h (Aodoù-an-Arvor).
La  Notice des dignités, un recueil de documents établi par la chancellerie impériale, dresse le tableau des forces militaires vers 400 : près de 4 000 hommes sont répartis dans la péninsule bretonne, composés de soldats issus de provinces de l'Empire ou de combattants barbares recrutés par Rome et domiciliés en Gaule avec leurs familles. 
Kavout a reer ur renabl eus an armeoù war-dro 400 e-barzh Notennig ar c’hargoù, un dastumad dielloù savet gant kañsellerezh an Impalaeriezh : tost da 4 000 a dud a oa e ledenez Vreizh, anezhe soudarded deuet eus proviñsoù an Impalaeriezh pe barbared gopraet gant Roma hag a oa o chom e Galia gant o familhoù.
Certains sont affectés dans les forteresses urbaines et côtières. 
Kaset e veze lod d’ar c’hreñvlec’hioù a oa er c’hêrioù pe bord ar mor.
La fouille de petits cimetières, à Gouesnac'h (Finistère) et Saint-Marcel (Morbihan), laisse entrevoir la présence d'autres groupes, composés de quelques combattants et de leurs proches, implantés pour sécuriser le territoire. 
Gallout a reer gwelet, diwar furchal beredoù bihan e Gouenac’h (Penn-ar-Bed) ha Sant-Marc'hell (Mor-Bihan), e oa strolladoù all, enne un toullad soudarded hag o familhoù, kaset di da ziwall ar vro.
Les objets déposés dans leurs tombes ainsi que les textes permettent d'identifier des militaires venus de la région du Rhin ou de l'île de Bretagne.
Gouzout a reer, diouzh an traoù a oa lakaet er bezioù hag ar pezh a gaver en testennoù, e oant soudarded deuet eus kornad ar Stêr-Rhein pe eus Enez-Vreizh.
Le petit palais romain fouillé de 2001 à 2008 à Mané Véchen (Morbihan) domine l'embouchure de la ria d'Etel. 
Emañ palez roman bihan Mane ar Vechenn (Mor-Bihan), bet furchet etre 2001 ha 2008, dreist beg Stêr an Intel.
Trois ailes de bâtiments encadrent une cour ornée d'un bassin. 
Teir c’hazel en-dro d’ur porzh, ur poull-dour en e greiz, ac’h ae d’ober ar savadur.
Le jardin intérieur comporte une pergola. 
El liorzh diabarzh e oa ur bratell.
Une bibliothèque ou salle d'archives, pourvue d'armoires murales pour les manuscrits, ouvre sur une salle chauffée par le sol. 
Bezañ ’oa ul levraoueg, pe ur sal an dielloù enni presoù moger evit an dornskridoù, hag a zigor war ur sal tommet dre al leur.
De vastes pièces de réceptions sont ornées de stucs rehaussés de feuilles d'or, figurant des animaux et des personnages dans des scènes mythologiques encadrées par des architectures. 
Er mell pezhioù degemer e oa kinkladurioù stouk fichet gant follennoù aour hag a daolenne arvestoù mojennel gant loened ha tudennoù, pezhioù savouriezh a bep tu dezhe.
Ces décors fastueux se retrouvent dans d'autres salles du palais décorées de peintures figurant des pintades, des placages de marbre et de porphyre ainsi qu'une Vénus entourée de deux amours.
Kavout a reer kinkladurioù pompadus heñvel e salioù all eus ar palez fichet gant klujiri-Spagn livet, plakadoù marmor ha porfir, hag ivez an doueez Gwener etre daou amour.
La chaufferie d'une des salles de réception a servi, dès 274, d'atelier de frappe de monnaies. 
En dommerezh a zo stag ouzh unan eus ar salioù-degemer, e oa un atalier kognañ pezhioù moneiz azalek 274.
Les pièces étaient entreposées dans un coffre fort disposé dans une cache maçonnée sous le sol. 
Serret e veze ar pezhioù en ur c’houfr-kreñv, lec’hiet en un toull-kuzh mañsonet dindan al leur.
En  260, les personnes qui occupent ce palais commencent à accumuler des monnaies, dissimulées dans des vases enfouis dans un patio.  
E 260 e krogas an dud a oa o vevañ er palez-se da zastum pezhioù moneiz, kuzhet e podoù lakaet en douar en ur patio.
Ces trésors, constitués de 21 000 pièces d'argent allié de cuivre, ne seront jamais récupérés puisqu'un incendie ravage en 282 l'aile sud du palais qui est alors réduite en cendres. 
Biskoazh ne voe adtapet an teñzorioù-se ac’h ae 21 000 pezh arc’hant kendeuzet gant kouevr, rak distrujet e voe kazel su ar palez gant an tan e 282, ha ne chomas diouti nemet ludu.
Aux splendeurs des bâtiments édifiés au 2e siècle, dans un lieu superbe mais exposé aux raids des pirates, succèdent des ruines occupées de 285 à 300 par un petit groupe de militaires luttant contre l'instabilité politique et l'insécurité des côtes caractérisant cette période.
War-lerc’h splannder ar batisoù bet savet en eil kantved, en ul lec’h kaer met war var da vezañ taget gant morlaeron, e vanas dismantroù lec’h ma vevas, etre 285 ha 300, ur strolladig soudarded hag a veze o stourm enep an dizurzh politikel ha disurentez an aodoù a oa perzhioù ar c’houlz-se.
Des Bretons pas très Francs
Yann Vreton ne oa ket gwall Frank
Parmi la quinzaine d'habitats ruraux du Haut Moyen Âge fouillés récemment, douze se situent en Ille-et-Vilaine, dans la partie de la péninsule contrôlée par les Francs jusqu'en 850. 
Furchet ez eus bet, nevez zo, ur pemzek annez bennak diwar ar maez eus ar Grennamzer Uhel. Daouzek dioute zo en Il-ha-Gwilen, al lodenn eus al ledenez a oa e dalc’h ar Franked betek 850.
Ils associent plusieurs constructions aux murs de terre et aux toits de chaume, avec des fours pour la cuisine ou le séchage des grains, des silos et des greniers. 
Enne e oa asambles meur a savadur o mogerioù pri hag o zoennoù soul, gant fornioù evit keginañ pe lakaat ar greun da sec’hañ, siloioù ha grignolioù.
Ces structures sont disposées dans des petites parcelles accolées à des chemins. 
Savet e vezent e-barzh logelloù douar bihan stok ouzh gwenodennoù.
Fondés durant les 6e et 7e siècles par quelques familles, ces hameaux atteignent leur extension maximale entre les 8e et 10e siècles, et sont abandonnés aux 10e-11e siècles. 
Krouet e oa bet ar c’hêriadennoù-se e-kerzh ar 6vet hag ar 7vet kantved gant un toullad familhoù, aet e oant war gresk betek bezañ en o brasañ etre an 8vet hag an 10vet kantved, goude-se e voent dilaosket en 10vet-11vet kantved.
Ils ressemblent beaucoup aux sites contemporains du monde franc, tout comme les objets découverts, similaires à ceux mis au jour en Normandie ou dans les Pays de la Loire.
Heñvel-poch int ouzh al lec’hiennoù all eus bed ar Franked er memes mareoù, ha ken gwir all eo evit an traezoù bet kavet enne hag a zo dres evel ar re a zo bet diskoachet e Normandi pe e Broioù al Liger.
Les rares sites récemment étudiés dans le territoire contrôlé par les Bretons se présentent sous la forme d'enceintes fortifiées abritant les demeures des puissants et de petites fermes encloses. 
An nebeut a lec’hiennoù nevez-furchet en dachenn a oa e dalc’h ar Vretoned a oa dioute klozioù difenn enne tiez an dud c’halloudus, ha menajoù bihan klozet.
Fours, greniers et silos sont semblables à ceux retrouvés en Ille-et-Vilaine, mais les bâtiments bâtis en bois, en pierre ou en terre, sont partiellement creusés dans le sol. 
Heñvel eo ar fornioù, grignolioù ha siloioù ouzh ar re a zo bet kavet en Il-ha-Gwilen ; evit ar savadurioù avat, a oa re koad, mein pe pri, kleuzet e veze ul lodenn anezhe en douar.
Les céramiques utilisées pour le stockage et la cuisine, déjà peu nombreuses sur les sites francs, sont ici presque absentes. 
N’eus bet kavet enne, koulz lâret, tamm priaj ebet eus ar seurt a veze implijet evit miret traoù ha keginañ ha na oant ket gwall stank e takad ar Franked.
On devait utiliser des récipients de vannerie, de bois et de cuir, qui ont aujourd'hui disparu. 
Moarvat e veze graet gant listri kantennerezh, koad pe lêr, aet da netra abaoe.
Ces caractéristiques rappellent celles des sites contemporains d'Irlande ou du Pays de Galles.
Kement-se a zegas da soñj eus ar pezh a vez kavet en Iwerzhon pe e Kembre evit a sell ouzh ar memes mareoù.
Dès le début du 9e siècle, les incursions scandinaves sont de plus en plus fréquentes en Bretagne et dans l'estuaire de la Loire. 
Azalek penn kentañ an 9vet kantved e oa stankoc’h-stank argadennoù ar Skandinaviz  e Breizh hag en aber al Liger.
Plusieurs textes narrent la violence de ces « hommes du Nord », « Normands » ou encore « Vikings », attirés par les richesses des villes et monastères et avides de gloire et de pouvoir. 
E meur a skrid ez eus kaoz eus feulster ar re-se, « tud an hanternoz », « Normaned » pe « Vikinged », a oa dedennet gant pinvidigezhioù ar c’hêrioù hag ar manatioù hag o klask war-lerc’h ar vrud hag ar galloud.
Arrivant par la mer, ils effectuent d’abord des raids sur les côtes et dans les rias, et retournent en Scandinavie pour l’hiver. 
En em gavout a raent dre ar mor, gant-se e kasent o argadennoù war an aodoù hag en aberioù da gentañ, ha mont a raent da Skandinavia war o c’hiz e-pad ar goañv.
Puis ils exercent un chantage auprès des chefs laïques ou religieux, exigeant un tribut en compensation de l’arrêt des attaques. 
Kregiñ a rejont goude-se da waskañ ar pennoù-bras lik pe relijiel, o c’houlenn digante paeañ truajoù abalamour d’an argadennoù da zihan.
Des monastères sont ravagés, tels celui de Landévennec (Finistère) en 913, et une grande partie des élites bretonnes fuit. 
Drastet e voe manatioù zo, evel hini Landevenneg (Penn-ar-Bed) e 913, hag un darn vras eus pennoù bras Breizh a dec’has kuit.
Vers 920, les Vikings, établis dans leur principauté à Nantes, se voient concéder la Bretagne. 
War-dro 920 e voe lezet Breizh gant ar Vikinged, a oa en em staliet en o friñselezh e Naoned.
Cette situation prend fin avec la reprise en main d’Alain Barbetorte en 936. 
Fin e voe d’ar jeu-se pa voe adkemeret penn an traoù gant Alan Varvek e 936.
Si les écrits sont éloquents, on peine à retrouver dans les fouilles récentes les traces de l’épisode viking. 
Ha pa ’z eus kaoz eus se ur bern er skridoù, eo diaes kavout roudoù eus al lajad Viking er furchadegoù diwezhañ.
Elles sont rares et discrètes : un fragment de fibule scandinave mis au jour dans les ruines de la villa de Mané Véchen (Morbihan), les traces d’un incendie ravageant le site de Landévennec au 10e siècle, une monnaie, émise en 915 par le royaume viking d’York, trouvée dans le Camp de Péran à Plédran (Côtes-d'Armor), des grains carbonisés d'une variété d'avoine spécifique à la Scandinavie à Montours (Ille-et-Vilaine). 
Rouez ha dister int : un tamm eus ur spilhenn-alc’hwez skandinavat diskoachet e dismantroù kenkiz Mane ar Vechenn (Mor-Bihan), roudoù eus un tantad en doa gwastet Landevenneg en 10vet kantved, ur pezh moneiz kognet e 915 gant rouantelezh viking York a zo bet kavet e Kamp Peran e Pledran (Aodoù-an-Arvor), greun pulluc’het eus ur seurtad kerc’h deuet eus Skandinavia e Montourz (Il-ha-Gwilen).
La tombe d’un Viking de haut rang, retrouvée sur l’île de Groix (Morbihan) en 1906, demeure toujours le vestige le plus remarquable de ces hommes du Nord.
Chom a ra ar bez, ennañ ur Viking a renk uhel, a oa bet kavet en Enez-Groe (Mor-Bihan) e 1906, an testeni hep e bar o deus lezet an dud-se eus an norzh war o lerc’h.
La course à l'armement
Bezañ an hini kentañ gant an armoù gwellañ
La guerre est courante au Moyen Âge. 
Brezelioù a veze ingal er Grennamzer.
La société féodale est formée de petites entités rivales et les seigneurs cherchent souvent à prendre le contrôle des fiefs voisins. 
Teroueroù bihan, e kevezerezh an eil gant egile, ac’h ae d’ober ar gevredigezh feodel, hag alies e klaske an aotrounez astenn o beli war an dalc’hoù a oa e-kichen o hini.
En temps de paix, les gens d'armes sont peu nombreux et souvent affectés au maintien de l'ordre public. 
Pa veze peoc’h ne veze ket stank ar soudarded, hag implijet e vezent da zelc’her an urzh.
En cas de conflit, ils encadrent de petites bandes armées, formées de paysans. 
Pa veze brezel e vezent lakaet da ren strolladoù bihan a dud armet, peizanted anezhe.
Les plus riches engagent parfois des mercenaires spécialisés ou des ingénieurs chargés de construire les machines de siège.
A-wechoù ec’h ae an aotrounez pinvidikañ da gemer goprsoudarded arbennik pe ijinourien a veze karget da sevel mekanikoù seziz.
L'apparition du canon au 14e siècle change progressivement la donne. 
Adal ma voe krouet ar c’hanolioù er 14vet kantved e cheñchas an traoù tamm-ha-tamm.
Cette nouvelle technologie nécessite des servants formés à son utilisation. 
Ezhomm a oa tud hag o doa desket ober diouzh an teknikoù nevez-se.
On voit alors se multiplier l'appel à des professionnels de la guerre, rémunérés par une solde. 
Diwar neuze e veze implijet muioc’h-mui a dud a rae o micher eus ar brezelioù, ha gopret e vezent.
Le prix des canons, de la poudre et des boulets de pierre, puis de métal, est très élevé. 
Uhel-mat e oa priz ar c’hanolioù, ar poultr hag ar boledoù, a veze graet gant mein da gentañ, e metal da c’houde.
Les tours et les enceintes des vieux châteaux ne résistent pas à l'artillerie et la construction de fortifications plus puissantes s'avère extrêmement onéreuse.
Ne oa ket tourioù ha mogerioù ar c’hastilli kozh evit harzañ ouzh ar c’hanolioù ha ker-ruz e kouste sevel reoù greñvoc’h.
Cette course à l'armement entraîne l'émergence de quelques super puissances, au détriment de la plupart des seigneurs. 
Dre forzh klask kaout an armoù gwellañ en em gav Stadoù zo kalz kreñvoc’h evit ar e all, diwar-goust an darn vuiañ eus an aotrounez.
L'excellence de son parc d'artillerie permet ainsi à la France de vaincre l'Angleterre dans les années 1450, puis de soumettre le puissant duché de Bourgogne. 
Gallout a reas Bro-Frañs e-giz-se, abalamour ma oa ganti pezhioù kanol eus ar re wellañ tout, trec’hiñ Bro-Saoz er bloavezhioù 1450 ha da-c’houde sujañ Dugelezh Bourgogn, ha hi kreñv.
Malgré les fortes dépenses engagées pour la fortification du duché, la Bretagne s'incline à son tour à la fin du 15e siècle. 
Daoust d’an arc’hant bras he doa lakaet evit sevel kreñvlec’hioù e rankas Dugelezh Breizh plegañ ivez e fin ar 15vet kantved.
La France domine l'Europe.
Bro-Frañs a oa mestr en Europa.
Le château est au cœur de la vie médiévale. 
E-kreiz ar vuhez er grennamzer e oa ar c’hastilli.
C'est un organe complexe abritant toutes les fonctions de la société féodale comme l'illustre le château du Guildo à Créhen (Côtes-d'Armor) fouillé depuis 1994. 
Traoù luziet e oant, a veze kavet enne holl berzhioù ar gevredigezh feodel, ar pezh a weler mat gant kastell ar Gwildoù e Krehen (Aodoù-an-Arvor) a zo bet furchet abaoe 1994.
Vu de l'extérieur, il se présente d'abord comme une place militaire, lieu de garnison et ultime refuge en cas de conflit avec un seigneur voisin. 
Eus an diavaez e oa kement hag ur c’hreñv, lec’h ma oa ur gwarnizon ha lec’h ma c’halled dont da glask repu da ziwezhañ-holl pa veze ur brezel gant un aotrou eus an dro.
Vu de l'intérieur, c'est le lieu de résidence du seigneur et de sa maisonnée, constituée de sa famille et de ses proches. 
En diabarzh e oa annez an aotrou hag e diegezh, a oa e familh hag an dud nes.
Il abrite de vastes logis souvent luxueux, ornés de peintures ou de tentures, de sols carrelés et de fenêtres aux vitres colorées. 
Eno e oa lojeiz bras, cheuc’h peurvuiañ, fichet gant livadurioù pe stignoù, leurioù karrellet ha prenestroù o gwer livet-kaer.
Il s'organise autour de la grande salle, qui sert aux banquets, mais aussi aux assemblées et audiences seigneuriales ainsi qu'aux jugements. 
Renket e veze an traoù en-dro d’ar sal vras a veze implijet evit ar banvezioù, hag ivez evit bodadegoù ha breujoù an aotrou, evit ar barnadennoù.
Le seigneur y reçoit la présentation des comptes de ses domaines, ainsi que des impôts et taxes qui lui sont dus.
Eno e veze kinniget d’an aotrou ar c’hontoù eus e zomanioù, eus an telloù ha taosoù a oa da vezañ paeet dezhañ.
Le château, qui est aussi le centre d'un grand domaine rural, comporte des installations domestiques (cuisines, fours....), agricoles (écuries, granges, celliers...) et artisanales (forges, moulins...). 
Er c’hastilli, a oa e penn pezhioù domanioù war ar maez, e oa ivez stalikerezh evit an ti (keginoù, fornioù…), al labour-douar (marchosioù, grañjoù, kavioù…), an artizanerezh (govelioù, milinoù…).
Il dispose également d'une chapelle, parfois d'une église siège d'une paroisse. 
Enne e oa ivez pep a chapel, hag a-wechoù un iliz-parrez.
Les plus vastes intègrent un prieuré ou un collège de chanoines.
Er re vrasañ anezhe e veze kavet ur prioldi pe ur skolaj chalonied.
En cas de défaite, le château, symbole du pouvoir seigneurial, est parfois détruit ou démantelé.
Pa veze trec’het an aotrou e c’halle e gastell, da lavaret eo arouez e c’halloud, bezañ distrujet pe difoeltret.
Localisés à l’emplacement de l’actuelle place Sainte-Anne, les vestiges des annexes de l'hôpital ont été fouillés en 1999 avant la construction de la première ligne de métro de Rennes. 
El lec’h m’emañ bremañ ar blasenn Santez-Anna e kaver dismantroù stagadennoù an ospital, a oa bet furchet e 1999 a-raok sevel al linenn vetro gentañ e Roazhon.
L’étude pluridisciplinaire des objets et des structures révélés par ce chantier, complétée par celle des archives, révèle pour la première fois en France le quotidien d’un hôpital du début du 16e siècle.
Diwar studiañ an traezoù ha framm ar savadurioù a oa bet dizoloet er chanter-se gant ur skipailh klaskerien hag a labour war bep a dachenn disheñvel, ha gant sikour ar pezh a gaver en dielloù skrivet, ez eus bet gallet anaout, evit ar wech kentañ e Bro-Frañs, ar vuhez pemdez en un ospital eus penn kentañ ar 16vet kantved.
Grâce au financement de bourgeois et d'un groupement de dix confréries ouvrières de Rennes, l’hôpital Sainte-Anne voit le jour en 1340 dans un faubourg situé hors des remparts de la ville du 15e siècle, en bordure de la route reliant Rennes à Saint-Malo. 
A-drugarez da vourc’hizien ha d’ur bodad dek breuriezh micherourien eus Roazhon a roas arc’hant, e voe digoret an ospital Santez-Anna e 1340 en ur fabourz hag a oa en tu all da ramparzhioù ar 15vet kantved, sko en hent Sant-Maloù.
Selon les principes de fonctionnement des établissements monastiques, il assure le soin des malades et infirmes, l’accueil des pèlerins et autres voyageurs, l’aumône de repas aux plus pauvres ainsi que l’hébergement des personnes âgées et/ou veuves contre un legs. 
Mont a rae en-dro diouzh reolennoù al leandioù : soagnañ ar re glañv hag an dud nammet, degemer ar birc’hirined hag ar veajourien all, reiñ da zebriñ d’ar re baourañ en aluzen ha lojañ tud kozh pe/hag intañvezed en eskemm ouzh legadoù.
Il comporte une salle d’accueil, une chapelle, une cuisine et une buanderie.
Ennañ e oa ur sal-degemer, ur chapel, ur gegin hag un ti-kouez.
Les archives permettent d’estimer une capacité d'accueil allant de 30 à 50 personnes. 
Diouzh a lenner en dielloù e c’haller lavaret e oa gouest da zegemer etre 30 ha 50 a dud.
Si la conception architecturale renvoie aux églises, avec une grande salle en nef, elle permet aussi la division interne pour séparer les hommes des femmes et un isolement des malades les plus contagieux. 
Savet e oa bet ar batis war batrom an ilizoù, gant ur sal vras e stumm un nev, gant-se e c’halled rannañ anezhi evit dispartiañ paotred ha merc’hed ha lakaat en o-unan an dud a oa gant ar c’hleñvedoù ar re spegusañ.
L’estimation de la gravité et l’orientation des patients incombent à une infirmière d’accueil, le reste du personnel hospitalier se chargeant des soins, des repas, de la toilette, de la gestion des draps et linges de corps.
Ur glañvdiourez a rae war-dro degemer an dud, priziañ pegen klañv e oant ha neuze heñchañ anezhe, hag ar re all a laboure en ospital war-dro soagnañ, prientiñ ar predoù, gwalc’hiñ an dud, merañ al liñselioù hag al lienaj-korf.
Mange ta soupe et guéris vite !
Kalon yac’h a rank debriñ
La médecine médiévale est basée sur l’équilibre des humeurs (le sang, la lymphe, la bile jaune et la bile noire), l’excès de l’une d’elles étant source de maladie. 
Diazezet e oa ar vedisinerezh er Grennamzer war ar c’hempouez etre an dourennoù (ar gwad, al limf, ar vestl velen hag ar vestl du), pa veze re eus unan anezhe gant un den e skoe klañv.
Chaque aliment possède en propre un pourcentage de chacune de ces propriétés. 
Gant kement boued a zo ez eus un dregantad eus an holl zourennoù-se.
La première étape des soins repose donc sur un régime alimentaire approprié, en adaptant sa consommation à son tempérament.
Gant-se e ranke an dud bezañ soagnet da gentañ-penn dre ur reol-voued hag a oa diouzh an doare ma oa lodennet o dourennoù.
Les livres culinaires comportent souvent un chapitre dédié aux infirmes et malades : chapon cuit au bain-marie, bouillon d’amandes, porée d’épinards, écrevisses farcies, blanc-manger et bouillies d’avoine figurent au menu avec une prédominance des mets de couleur blanche, symbole de pureté, donc à vertu curative. 
Alies, el levrioù keginañ, e veze gouestlet ur pennad d’an dud nammet ha d’ar re glañv : kaboned poazhet en dourgib, bouilhoñs alamandez, soubenn binochez, grilhed-dour farset, etremeuzioù ha yod-kerc’h a veze lakaet war ar roll, meuzioù gwenn anezhe dreist-holl pa oa al liv-se arouez ar burded, ha dre-se mat da bareañ.
Les ossements et pollens découverts nous livrent des indications sur les menus de l’hôpital. 
Gant an eskern hag ar pollen a zo bet kavet e c’haller gouzout hiroc’h war ar pezh a veze debret en ospital.
La variété des poissons illustre les repas des jours maigres, même si les malades bénéficient souvent de dispenses. 
Abalamour d’an deizoù vijil e oa kalzik seurtoù pesked, daoust ma veze diskarg an dud klañv alies.
Veaux, bœufs, porcs et moutons sont là pour les autres jours aux côtés d’une véritable volière, de la poule à la fauvette. 
Evit an devezhioù all e veze kig leue, bevin, moc’h ha deñved hep ankouaat an evned, eus ar yer d’an devediged.
Les graines nous renseignent sur les choux, navets, poireaux, panais et fèves produits dans les jardins de l’hôpital. 
Gant ar greun e ouzomp hiroc’h war ar c’haol, an irvin, ar pour, ar panez hag ar fav a veze gounezet e liorzhoù an ospital.
Quant aux céréales, elles constituent la base de l’alimentation pour le pain, les bouillies, tourtes et pâtés. 
Evit ar pezh a sell ouzh an edoù, mont a raent d’ober diazez ar bevañs dre ar bara, ar yod, an tourtennoù hag ar pastez.
Sucre et beurre sont utilisés comme médicaments. 
Impljet e veze ar sukr hag an amann da louzoù.
Pour cuire, mijoter, bouillir et conserver, on a recours à des pots de toutes tailles, souvent lavés et renouvelés pour des raisons d'hygiène. 
Evit poazhañ, mitonañ, birviñ ha mirout ar boued e veze graet gant podoù a bep seurt ment hag a veze skaotet ha cheñchet alies, d’an traoù da vezañ yec’hedus.
Les grandes jattes, elles servent à transformer en fromages les laitages difficiles à conserver. 
Er pezelioù bras e veze graet formaj diwar al laezh a oa start da virout.
On y trouve même un plat ressemblant fort à une galettière !
Kavet ez eus bet ur plad hag a zo heñvel ouzh ur billig zoken !
Pustules, bubons, … et coups de soleil
Burbu, gwerbl… ha taolioù-heol
La fondation de l'hôpital de Rennes repose sur la vague des grandes épidémies, petite vérole et peste noire que la région a connue en 1348, 1498, 1507-1508 et 1550. 
Savet e oa bet ospital Roazhon da-heul ar gaouad kleñvedoù-red bras, ar vrec’h hag ar vosenn du, a reas o reuz e Breizh e 1348, 1498, 1507-1508 ha 1550.
Mais les soins de maux plus communs sont attestés par l’étude des parasites et des insectes retrouvés dans les excréments. 
Gwelet a reer avat, diwar studiañ ar c’hwibez hag an amprevaned a gaver er mon, e veze graet war-dro ar poanioù ordin ivez.
Par absence de lavage des mains, des légumes ou des fruits crus, on souffre d’Ascaris et de Trichocéphales, vers parasites du tube digestif, provoquant douleurs abdominales, vomissements et diarrhées. 
Pa chome an dud hep gwalc’hiñ o daouarn, al legumaj pe ar frouezh kriz, e c’hallent tapout Ascaris lumbricoides ha Trichuris trichiura, preñved arvevat eus ar benvegad koazhañ hag a zegase poan-gof, c’hoant dislonkañ ha red-kof.
Présent dans la viande crue ou grillée, cuisson privilégiée des classes aisées, le ténia entraîne des troubles gastro-intestinaux. 
An tenia, a gaver er c’hig kriz pe grilhet, ar mod da boazhañ a blije kalz d’an dud en o aez, a zegase trubuilhoù er stomog hag er bouzelloù.
La consommation de végétaux comme le pissenlit et de cresson engendre l’ingestion accidentelle de la Distomatose, larve parasite à l’origine de maladies hépatiques parfois mortelles, tout comme les Trématodes et la grande douve, s’attaquant au foie par la consommation de mollusques et de moutons infectés. 
Diwar debriñ plant evel c’hwervizon pe beler e c’halle an den, hep gouzout dare dezhañ, lonkañ distomatoz, larvenned arvevat hag a deu kleñvedoù an avu d’o heul, marvel a-wechoù, evel trematoda ha fasciola hepatica, fall ivez evit an avu, hag a veze tapet dre ar blotviled hag ar c’hig deñved kontammet.
Parmi les insectes, le Sitophilus granarius est lié à l’ingestion de nourriture à base de céréales et de légumineuses en partie avariées. 
Evit a sell ouzh an amprevaned, dont a rae ar Sitophilus granarius, pe ar c’hwil-kos, diwar debriñ boued graet gant edoù pe potaj gwastet.
Les sédiments ont également livré des parasites vivant sur le bois et la paille moisis. 
Kavet ez eus bet ivez, er gouelezennoù, c’hwibez hag a veve war ar c’hoad hag ar plouz louedet.
Sans doute étaient-ils présents dans les paillasses des malades.
Moarvat e oant e-barzh golc’hedoù plouz an dud klañv.
Mais les maux ne laissent pas tous des traces archéologiques. 
Ne vez ket kavet roudoù eus an holl boanioù gant an arkeologiezh avat.
Il faut ajouter la gestion au quotidien des accouchements, des accidents de travail, brûlures de tout ordre, indigestions, morsures et autres coups de soleil, considérés eux aussi comme une maladie.
Dav eo lavaret ouzhpenn e ranked, war ar pemdez, ober war-dro ar gwilioudoù, ar gwallzarvoudoù ouzh al labour, al loskadurioù a bep seurt, ar c’halondev, an dantadurioù, an taolioù-heol ha kement a oa hag a veze kontet da gleñvedoù ivez.
J'y crois, j'y crois pas.
Krediñ a ran, ne gredan ket.
Jouer au loto un vendredi 13, passer sous une échelle. 
C’hoari loto d’ur gwenervezh 13, tremen dindan ur skeul.
Quelle place faisons-nous dans notre société à ce que les esprits dits cartésiens appellent l’irrationnel et qui relève d’une autre culture que la culture scientifique dominante ?
Peseurt plas a roomp-ni en hor c’hevredigezh d’ar pezh a vez graet an direzon anezhañ gant ar speredoù kontet da vezañ poellek, hag a denn d’ur sevenadur estreget ar sevenadur skiantel a ren warnomp ?
Dès la naissance, bonheurs et malheurs s’entremêlent dans nos vies. 
Abaoe m’omp ganet en em gemmesk an eurvad hag ar gwalleur en hor buhez.
Nous voyons dans la bonne fortune et le mauvais sort les manifestations opposées des forces invisibles, manipulées ou non par des experts de l’insaisissable, voyants, guérisseurs, sorciers. 
Er chañs vat pe en drougavel e welomp nerzhioù diwel hag enebet, embreget diouzh ma vez gant mailhed war an traoù fu, diawelerien, diskonterien, sorserien.
Lorsqu’un désenvoûteur, au service de son client, pique avec des épingles l’image d’un jeteur de sort, le fait-il pour le bien ou pour le mal ? 
Pa vez un disorser o pikañ gant spilhennoù, evit e bratik, skeudenn an hini en deus sorset hennezh, daoust hag evit ar mad pe evit an droug e ra an dra-se ?
Le domaine de la magie est celui de l’incertitude, de l’ambiguïté et du doute. 
Tachenn an amzivin, ar forc’hellegezh, an entremar eo hini an hudouriezh.
Quand pratiques et rituels s’attachent à forcer le destin au gré des désirs de chacun, c’est l’intention, la bonne ou la mauvaise volonté qui dictent leur loi.
Pa glask ar pleustroù hag al lidoù terriñ ar blanedenn hervez c’hoantoù pep hini, ez eo ar mennad, ar volontez mat pe fall a ra o renkoù.
Avec le regard de l'ethnologue, l'exposition invite à se questionner sur un sujet toujours bien présent dans notre société contemporaine, près de nous, en Bretagne, comme partout en France, en s'abstenant de tout jugement a priori sur les phénomènes en cause. 
Gant sell un tudoniour, an diskouezadeg a ra d’an nen kaout c’hoant da c’houzout hiroc’h diwar-benn ur sujed ha n’eo ket aet da get, pell ac’hano, en hor c’hevredigezh a vremañ. Emañ tost deomp, e Breizh evel e pep lec’h e Frañs. Gant ur spered disparl e sellomp ouzh an traoù-se.
Car s’agissant de « croyance », qui d’entre nous peut prétendre qu’il n’a jamais cru et ne croit à rien, ou à rien d’autre qu’à la science ? 
Rak, pa vez anv eus « kredennoù », piv ac’hanomp a c’hall fougasiñ n’en deus ket kredet biskoazh ha ne gred e netra, pe e netra estreget ar skiant ?
Certains événements semblent échapper à toute explication rationnelle. 
Ne c’hall ket degouezhioù zo bezañ displeget gant poell, war a seblant.
Aussi, la magie fascine et interroge nos perceptions. 
Setu ez omp boemet gant an hudouriezh : lakaat a ra ac’hanomp d’ober goulennoù diwar-benn ar pezh a verzomp.
N’est-il pas tentant de passer de l’autre côté du miroir, pour savoir et éventuellement y croire ?
Daoust ha n’eo ket temptus tremen en tu all d’ar melezour, evit gouzout hag evit krediñ diouzh a c’hoarvez ?
De la peinture au cinéma en passant par la littérature et la bande-dessinée, notre monde regorge de représentations de pratiques magiques et de leurs praticiens. 
Eus al livouriezh d’ar sinema, eus al lennegezh d’ar bannoù-treset, hor bed zo puilh ennañ ar skeudennoù eus an hudouriezh hag eus ar re a bleustr anezhi.
Mais pourquoi donc le sorcier est-il si souvent un personnage féminin à l’allure repoussante ou a contrario une métaphore de la tentatrice ? 
Met perak ’ta e vez depegnet ken alies ar sorser evel ur vaouez euzhus, pe er c’hontrol evel ar pimpatrom eus an dempterez ?
Dans ce monde complexe et caché, où se côtoient voyants et devins, sorciers et désorceleurs, voici quelques clés de lecture pour apprivoiser le sujet et ses codes, ses représentations et pratiques actuelles. 
Er bed-mañ, luziet ha kuzh, m’emañ kichen-ha-kichen an diawelerien hag an divinerien, ar sorserien hag an disorserien, setu amañ un nebeud alc’hwezioù, deoc’h da zoñvaat ar sujed hag e godoù, da gompren penaos e vez skeudennet ha pleustret bremañ.
À l’évocation du mot sorcellerie surgissent immédiatement dans nos esprits images de bûchers, d’inquisiteurs et de vieilles femmes au nez crochu. 
Pa gomzer eus sorserezh e teu diouzhtu d’hor spered skeudennoù tantadoù, inkizitourien ha gwrac’hed kozh o frioù kamm.
Quant à la magie, elle évoque tantôt un personnage bienfaisant, tantôt un esprit maléfique réunis par un même don : le pouvoir de changer le réel.
Evit an hudouriezh, e laka da soñjal gwech en un den madoberus, gwech en ur spered drouk unanet gant ar memes donezon : gallout cheñch ar bed.
Notre compréhension du fait sorcellaire est en effet nourrie depuis des siècles par un mélange de faits historiques et de légendes populaires, amplifiés et transmis par les références culturelles, religieuses et artistiques de notre société. 
E gwirionez, kantvedoù zo e vez maget hon doare da welet ar sorserezh gant ur meskad fedoù istorel ha mojennoù pobl, amplaet ha kaset eus an eil re d’ar re all gant daveoù hor c’hevredigezh a-fet ar sevenadur, ar relijion hag an arz.
Le Malleus Maleficarum (Marteau des sorcières), édité en 1487, se présente comme un véritable traité de chasse aux sorcières. 
Ar Malleus Maleficarum (Morzhol ar sorserezed), embannet e 1487, zo evit gwir ul levr diwar-benn chase ar sorserezed.
Près de quatre siècles plus tard, La Sorcière de Michelet, dans une veine plus romantique, dépeint un personnage positif, une femme victime et révoltée. 
Tost da bevar c’hantved diwezhatoc’h, ez eus depegnet un den war-vat en Ar Sorserez gant Michelet, en un doare romanteloc’h : ur vaouez drouktizhet ha ravoltet eo.
Au 20e siècle, c’est le cinéma qui prend le relais de ce genre toujours très populaire : des Sorcières de Salem au jeune Harry Potter et son école des sorciers, reproduisant certains stéréotypes tout en renouvelant le genre.
En 20vet kantved ez eo er sinema e weler an traoù-se hiviziken, ha plijout a reont kalz d’an dud c’hoazh : eus Sorserezed Salem da Harry Potter yaouank hag e skol sorserien. Bepred e taolennont orogelloù zo, en ur nevesaat ar stil.
Les signes sont innombrables pour qui est attentif aux manifestations de l’invisible.  
Diniver eo ar seblantoù evit an neb a daol evezh ouzh doareoù an diwel.
La grande difficulté, c’est de les interpréter, disait le voyant Marcel Belline, au début des années 1980.
Displegañ anezho eo ar pep diaesañ, eme an diaweler Marcel Belline, e penn kentañ ar bloazioù 1980.
Dans la tradition occidentale, la divination s'est développée au cours des siècles à partir des astres, du tirage de cartes, des reflets ou du corps. 
E gizioù ar c’hornôg e oa diorroet an divinerezh a-hed ar c’hantvedoù diwar an astroù, ar c’hartoù, an diskedoù pe korf mab-den.
Point de place pour le hasard : la configuration des éléments célestes ou des matériaux terrestres, à un moment donné, réfléchit nécessairement la situation des individus. 
N’eus plas ebet evit ar chañs : ar stumm m’emañ an astroù pe danvezioù an douar, d’ar c’houlz-mañ-koulz, a ziskouez dre ret e peseurt plegenn emañ an dud.
Les coïncidences existent-elles vraiment ? 
Daoust ha kendegouezhioù zo evit gwir ?
Qui d’entre nous n’a pas eu le sentiment d’étranges croisements entre les destinées ? 
Piv en hon touez n’en deus ket bet ar santimant e oa liammet an tonkadurioù en un doare iskis ?
Cartomancien, chiromancien, astrologue, à chaque expert sa pratique pour un même but : révéler l'invisible.
Kartomañserien, kiromañserien, astrologourien, da bep hini e deknik evit ar memes tra : diskuliañ an diwel.
Voyants chez nous, sorciers-guérisseurs en Afrique et chamanes dans les cultures orientales ou américaines : ils ont la capacité de dépasser les données immédiates fournies par les cinq sens.
Diawelerien du-mañ, sorserien-pareourien en Afrika ha chamaned e sevenadurioù ar Reter hag Amerika : gouest eo ar re-se da santout traoù hag a zo en tu-hont d’ar pezh a vez diskuliet gant ar pemp skiant.
Dans les images perçues par les médiums, l’œil n’a rien à voir, comme le disait un voyant à propos de ses incursions dans l’au-delà. 
Er skeudennoù merzet gant ar vediomed n’o deus an daoulagad netra da welet, evel ma lavare un diaweler diwar-benn e veajoù d’ar bed all.
Le troisième œil de la voyance, représenté traditionnellement en bas du front, relève de la métaphore : ouvrir ce troisième œil fait partie de l’apprentissage des médiums, qui cherchent l'accès à un état de conscience modifié leur permettant de percevoir les êtres et les choses au-delà des apparences. 
Ur vetaforenn eo trede lagad an diaweled, a skeudenner peurliesañ e traoñ an tal : digeriñ an trede lagad-se zo ul lodenn eus deskoni ar vediomed rak klask a reont cheñch stad o meiz, ha gallout evel-se merzout ar boudoù hag an traoù a zo en tu-hont d’an arvezioù.
La subtilité des sensations en cause, leur fugacité parfois, fait douter de leur réalité. 
Soutilded ar santadurioù-se, ar fu ma vezont a-wechoù, a laka an nen da glask gouzout hag-eñ ez int gwir.
Le danger, c’est la folie. 
Ar follentez eo an dañjer.
Un tel risque explique toute l’importance des rituels dans le domaine de l’occulte. 
Gant ur riskl seurt-se e komprener perak ez eo pouezus al lidoù evit a sell ouzh an traoù kuzh.
Leur répétition permet de canaliser les énergies du médium et de sécuriser le lien avec cet autre monde.
Pa vezont graet adarre hag adarre e c’hallont heñchañ energiezh ar vediomed ha suraat al liamm gant ar bed all-se.
Magie blanche ou magie noire ?
Hudouriezh wenn pe hudouriezh du ?
Le don qui permet aux médiums d’accéder à l’invisible n’est ni bon ni mauvais en soi. 
N’eo na mat na drouk an donezon a ra d’ar vediomed gallout mont d’an diwel.
C’est l’intention de ces derniers qui en fait des guérisseurs, des désenvoûteurs ou des sorciers. 
Mennad ar re-se eo a ra dezho bezañ pareourien, disorserien pe sorserien.
Les forces mobilisées peuvent être utilisées pour le bien ou pour le mal, catégories toutes relatives selon le côté où l’on se place dans une situation de conflit. 
An nerzhioù galvet a c’hall bezañ implijet evit ar mad peotramant evit an droug, ha rummadoù displann eo ar re-se pa vez rendael.
Le désorceleur de l'un n'est-il pas le sorcier de l'autre ?
Daoust ha n’eo ket disorser an eil sorser egile ?
Il en va donc de la magie comme de toute énergie, elle fait, protège et fait vivre, ou elle nuit selon l'intention qui la guide. 
Setu e vez kont gant an hudouriezh evel gant kement energiezh zo : gouest eo d’ober, da wareziñ ha da lakaat da vevañ, peotramant da noazout, hervez ar mennad a heñch anezhi.
Le pouvoir magique permet de propager le mal ou le faire disparaître ; il suit un processus basé sur la révélation du malheur sorcier et la manière de s'en défaire ; à l'opposé, il agit pour d'autres à la quête du bonheur sorcier, en amour ou argent. 
Gant galloud an hudouriezh e c’haller skignañ an droug pe kas anezhañ da get ; mont a ra gant un hent diazezet war diskuliadur ar gwalleur abalamour d’ar sorserezh hag an doare d’en em zizober anezhañ ; re all, er c’hontrol, a glask an eurvad gant ar sorserezh, ar garantez pe an arc’hant.
Quant au sorcier, il dit chercher à satisfaire son client.
Evit ar sorser, lavaret a ra e klask kontantiñ e bratikoù.
Et les agressions magiques ? 
Nag an tagadennoù hud ?
En dépit du stéréotype de la sorcière, l’agresseur, porteur du mauvais œil, a généralement une apparence tout à fait ordinaire. 
Daoust d’an doare ma vez empentet pimpatrom ar sorserezed gant an dud dre vras, e vez un tres ordinal peurvuiañ gant an dagerien, ar re a daol an drougaviz.
Il est désigné par la rumeur publique ou par un voyant, ou encore suspecté par ceux qui se sentent pris dans les sorts. 
Sachet e vez evezh an dud warno gant ar vrud a vez o redek pe gant un diaweler, peotramant e vez sachet diskred warno gant tud hag en em sant dindan gazel-ge.
Le malheur sorcier est révélé par un annonciateur qui, devant la répétition de malheurs divers, leur fait découvrir qu’ils sont ensorcelés et par qui. 
Diskoachet e vez ar strobinellerezh gant un diskulier hag a ra d’an dud gouzout, war-lerc’h bezañ gouzañvet gwalleurioù an eil da-heul egile, ez int kelc’hiet ha piv zo kaoz.
Il s'agit souvent d'un proche avec qui la victime est en situation de conflit. 
Alies e vez tud nes hag o dez darempredoù stenn gant ar re a zo tizhet.
Le désenvoûteur engage la personne visée à rechercher dans son propre environnement les supports matériels qui auraient servi à son ensorcellement : figurines piquées d’épingles, boules de plumes, ou tout autre objet incongru placé dans ses affaires. 
Goulenn a ra an disorser digant an den tizhet klask en-dro dezhañ an traoù a c’hallfe bezañ bet implijet da gelc’hiañ anezhañ : delwennigoù spilhennoù sanket enno, boulloù pluñv, pe kement tra digustum a vefe lakaet e-touez e aferioù.
Pour assurer le transfert de l’intention maléfique, ces supports comportent souvent des fragments du corps ou des possessions de la victime. 
Abalamour da dreuzkas ar strobinell e vez lakaet alies enno tammoù tennet eus korf an den tizhet pe traoù hag a zo dezhañ.
Le sorcier est censé avoir procédé au moyen de rituels divers transmis par la tradition orale et des textes de mauvaise réputation, mais les forces psychiques mises en jeu fournissent sans doute la trame la plus redoutable du drame.
Sañset eo ar sorserien da vezañ graet gant lidoù desket dre gomz ha skridoù brudet fall, met diwar an nerzhioù spered a vez lakaet e-barzh ar jeu e teu lodenn spontusañ an istor.
Délivrez-nous du mal.
Hon dilivrit diouzh an droug.
Les victimes des sorts s’adressent tantôt à l’exorciste de leur diocèse tantôt à un voyant qui fait office de désenvoûteur. 
An dud a vez strobinellet a ya da welet gwech stolier o eskopti, gwech un diaweler hag a ra evit disorder.
Dans cet univers inquiétant où le Bien et le Mal s’affrontent sans merci, seuls des personnages forts peuvent, sans danger pour eux-mêmes et efficacement pour les ensorcelés, s’engager dans une sorte de corps à corps avec les forces maléfiques mises en branle par l’agresseur.
Er bed ankenius-se ma vez ar Mad hag an Droug o stourm didruez an eil enep egile, n’eus nemet tud « kreñv » hag a c’hall talañ, krog-ha-krog koulz lavaret, ouzh an nerzhioù drouk a zo bet lañset gant an tager, hep dañjer evito o-unan hag en un doare efedus evit an dud strobinellet.
Le combat contre les sorts passe généralement par la destruction des supports maléfiques et la purification de l’environnement des victimes. 
Evit stourm enep ar strobinelloù e ranker peurvuiañ distrujañ an traoù drougoberus ha puraat endro an dud tizhet.
Ces dernières sont invitées à se doter d’objets chargés au contraire de forces protectrices et bienfaisantes, notamment ceux bénis par l’Église ou relevant du répertoire chrétien. 
Goulennet e vez digant an dud-se, er c’hontrol, kemer traoù karget a nerzhioù diwaller ha madoberus, dreist-holl ar re a zo benniget gant an Iliz pe stag ouzh ar boazioù kristen.
Mais, ces objets tirent aussi leur efficacité de l’imaginaire collectif qui s’attache à certaines formes géométriques ou à certaines substances, telle l’eau, toujours purificatrice.
Efedus eo an traoù-se ivez avat abalamour ma kaver ganto furmoù pe danvezioù hag a zo stag vertuzioù zo outo hervez faltazi an dud, evel an dour hag a vez mat da buraat atav.
Amulettes et talismans, qui font office de contre-sorts préventifs et de porte-bonheurs, obéissent à des logiques symboliques comparables.
Heñvel a-walc’h eo an arouezioù a vez stag ouzh an amuzetezioù hag an tilsamoù a vez implijet enep ar strobinelloù pe evit degas chañs vat.
Soigner et se soigner.
Soagnal hag en em soagnal.
Guérisseurs, magnétiseurs, leveurs de feu. 
Diskonterien, teogerien, yac’haerien.
S'agit-il de forces magiques qui soulagent les patients de maux divers sans même parfois toucher les corps, ou à grande distance?
Daoust hag-eñ ez eus gante nerzhioù hud hag a denn poanioù a bep seurt digant an dud, kuit a douch d’ar c’horf a-wechoù zoken, pe eus pell-pell ?
Lorsqu’il n’est pas installé comme guérisseur, le possesseur d’un don de guérison ne se fait traditionnellement pas payer : il se pense comme un simple canal entre une énergie qui le dépasse et la personne souffrante. 
Ne gustum ket ar re a zo ganto un donezon da bareañ, goulenn bezañ paeet evit se, nemet ha staliet e vefent evel diskonterien a vicher : d’o soñj n’int nemet ur ganol d’ober al liamm etre un nerzh hag a zo dreist dezho hag an dud a c’houzañv.
Il soigne parfois à partir d’une photographie ou d’une lettre manuscrite. 
A-wechoù e soagnont diwar ur poltred pe ul lizher dornskrivet.
Les saints guérisseurs, si proches du divin médecin, bénéficient d’une forte aura, tandis que les secours accordés par l’au-delà ont fait longtemps l’objet d’ex-voto. 
Deuet mat ken-ha-ken e oa ar sent pareer, tost-tre ouzh an doue medisin, hag e-pad pell e veze lakaet ex-votoioù da drugarekaat ar bed-hont evit e sikour.
Par ailleurs, dans la prévention des maladies et la recherche de la guérison, certains  objets par leur forme ou leur matériau sont crédités d'une efficacité tangible. 
A-hend-all e vez lakaet bitrakoù zo, abalamour d’o stumm pe d’an danvez a ya d’ober anezho, da vezañ efedus evit gwir evit dizarbenn ar c’hleñvedoù pe pareañ.
Les patients cumulent fréquemment divers moyens thérapeutiques à leur disposition, depuis la médecine officielle jusqu’aux démarches alternatives, en passant par les recours religieux. 
Kustum eo an dud tizhet d’ober gant meur a zoare d’en em soagnal war ar memes tro, eus ar medisinerezh ofisiel betek an doareoù nann-ofisiel, anez ankouaat sikour ar relijion.
En dépit de l’hostilité séculaire de la médecine académique à l’égard de méthodes qu’elle considère comme superstitieuses, les patients ne voient généralement pas de contradiction entre ces différents modes du combat contre la maladie et la souffrance. 
Daoust m’eo bet medisined an akademiezhoù enep seurt doareoù a-viskoazh, lakaet ganto da vrizhkredennoù, ne vez gwelet dislavar ebet aze peurliesañ gant ar pratikoù etre modoù disheñvel da dalañ ouzh ar c’hleñvedoù hag ouzh ar boan.
Ils recherchent ce qui marche. 
Klask a reont war-lerc’h ar pezh a ya en-dro.
L’efficacité ressentie est ici le critère majeur de leur choix.
Diouzh an efedusted a vez santet gant an dud eo e vez dibabet ganto an doare d’en em soagnal da gentañ-penn.
Magie et sorcellerie donnent lieu à des histoires, des récits, et des travaux anthropologiques telles les recherches de Jeanne Favret-Saada dans le bocage de Mayenne ou les descriptions d’un monde fantastique par Claude Seignolle.
Diwar hudouriezh ha sorserezh e teu istorioù, koñchennoù, ha labourioù antropologiezh evel enklaskoù Jeanne Favret-Saada e maezioù Mayenne pe skridoù Claude Seignolle a vez taolennet gantañ ur bed faltazius.
C’est avec un univers de création artistique, celui de la compagnie de théâtre La Volige et son spectacle Les Malédictions, basé sur le collectage et la marionnette, que nous vous proposons de terminer votre parcours.
Kinnig a reomp deoc’h echuiñ ho troiad gant ur bed troet war ar c’hrouiñ arzel, hini ar gompagnunezh c’hoariva La Volige hag hec’h arvest Ar Mallozhioù, savet en-dro da gomzioù dastumet ha d’ar margodennoù.
Il ne s’agit pas ici de donner des réponses mais de vous donner à voir et entendre une histoire, entre la réalité du collectage et la fiction créative : celle d’un dormeur de maux.
Ne glasker ket aze degas respontoù deoc’h, reiñ deoc’h traoù da welet hag un istor da glevet ne lavaromp ket, etre an traoù gwir a zo bet dastumet hag ar faltazi evit krouiñ : istor ur c’housker poanioù.
Scénographie et dramaturgie s’articulent autour de la notion d’ancrage dans le réel, à la lisière du théâtre documentaire, en montrant le processus de collectage : récit fictionnel, installations plastiques et moulage d’objets en plâtre, voix enregistrées, témoignages vidéo.
Ar mod m’eo leurennet ha kontet an arvest zo diazezet war ar soñj da vezañ stag ouzh ar gwirvoud, war vevenn ur seurt c’hoariva evit displegañ ha kelaouiñ, hag a ziskouez penaos e vez dastumet an danvez : danevell faltazi, staliadurioù plastik ha traoù moullet e plastr, mouezhioù enrollet, testenioù dre video.
On y retrouve deux motifs familiers aux ethnologues la formule : la cuisine comme lieu de l’action et la contagion magique comme fil conducteur du récit.
Adkavout a reer en arvest daou sujed anavezet mat gant an etnologourien : ar gegin lec’h ma tremen an traoù hag an hudouriezh o c’hounit tachenn evel neudenn an istor.
Ce récit peut comporter des passages pouvant heurter la sensibilité des plus jeunes.
Gallout a ra tammoù eus an istor-mañ bezañ diaes ha kriz da welet gant bugale.
Bienvenue au Champs Libres !
Degemer mat er Maezioù Frank !
Le but de cette page en breton est de vous donner une vision générale sur l’offre des Champs libres en langue bretonne.
Pal ar bajenn vrezhonek-mañ eo reiñ deoc’h da welet dre vras petra a vez kinniget e brezhoneg gant ar Maezioù frank.
Les rubriques développées ci-dessous vous permettront d’accéder directement aux thématiques suivantes : 
Gant ar rubrikennoù displeget amañ dindan e c’halloc’h mont war-eeun d’an temoù-mañ :
Actualité au Champs Libres
Petra nevez er Maezioù Frank
Expositions et Visites guidées 
Diskouezadegoù ha Gweladennoù heñchet
Un petit mot sur les Champs Libres et ses  3 équipements culturels !
Ur gerig diwar-benn ar Maezioù Frank hag o 3 aveadur sevenadurel !